CELEX: 22020D0839
Language: el
Date: 2019-03-29 00:00:00
Title: Απόφαση της Μεικτής Επιτροπής του ΕΟΧ αριθ. 91/2019 της 29ης Μαρτίου 2019 για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2020/839]

2.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 210/76
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 91/2019
         της 29ης Μαρτίου 2019
         για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2020/839]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία (EE) 2016/943 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί προστασίας της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη απόκτηση, χρήση και αποκάλυψή τους (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Συνεπώς, το παράρτημα XVII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Μετά το σημείο 12 [κανονισμός (ΕΕ) 2017/1128 του Ευρωπαϊκού Κοινοβουλίου και του Συμβουλίου] του παραρτήματος XVII της συμφωνίας για τον ΕΟΧ παρεμβάλλονται τα ακόλουθα:
            
                        «13.
                     
                     
                        
                           32016 L 0943: Οδηγία (EE) 2016/943 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί προστασίας της τεχνογνωσίας και των επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη απόκτηση, χρήση και αποκάλυψή τους (ΕΕ L 157 της 15.6.2016, σ. 1).
                        Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                        
                                    α)
                                 
                                 
                                    Στο άρθρο 1 παράγραφος 1, η λέξη “ΣΛΕΕ” αντικαθίσταται, για τα κράτη της ΕΖΕΣ, από τις λέξεις “συμφωνίας για τον ΕΟΧ”.
                                 
                              
                                    β)
                                 
                                 
                                    Στο άρθρο 1 παράγραφος 2 στοιχείο α) και στο άρθρο 5 στοιχείο α) η αναφορά στην “άσκηση του δικαιώματος στην ελευθερία της έκφρασης και της πληροφόρησης, όπως κατοχυρώνεται στον Χάρτη” αντικαθίσταται, για τα κράτη της ΕΖΕΣ, από την αναφορά στην άσκηση “του θεμελιώδους δικαιώματος στην ελευθερία της έκφρασης και της πληροφόρησης”.
                                 
                              
                                    γ)
                                 
                                 
                                    Στο άρθρο 1 παράγραφος 2 στοιχείο β) και γ), οι λέξεις “ενωσιακών ή εθνικών κανόνων” αντικαθίστανται, για τα κράτη της ΕΖΕΣ, από τις λέξεις “κανόνων του ΕΟΧ ή εθνικών κανόνων”.
                                 
                              
                                    δ)
                                 
                                 
                                    Στο άρθρο 1 παράγραφος 2 στοιχείο γ), η αναφορά στα “όργανα και τους οργανισμούς της Ένωσης” αντικαθίσταται, για τα κράτη της ΕΖΕΣ, από την αναφορά στα “όργανα και τους οργανισμούς των ΕΟΧ-ΕΖΕΣ”.
                                 
                              
                                    ε)
                                 
                                 
                                    Στο άρθρο 1 παράγραφος 2 στοιχείο γ) και παράγραφος 3 στοιχείο γ), στο άρθρο 3 παράγραφος 2 και στο άρθρο 5 στοιχεία γ) και δ), οι λέξεις “ενωσιακό ή το εθνικό δίκαιο” αντικαθίστανται, για τα κράτη της ΕΖΕΣ, από τις λέξεις “δίκαιο του ΕΟΧ ή το εθνικό δίκαιο”.
                                 
                              
                                    στ)
                                 
                                 
                                    Στο άρθρο 1 παράγραφος 2 στοιχείο δ) και στο άρθρο 3 παράγραφος 1 στοιχείο γ), οι λέξεις “ενωσιακό δίκαιο και το εθνικό δίκαιο και πρακτική” αντικαθίστανται, για τα κράτη της ΕΖΕΣ, από τις λέξεις “δίκαιο του ΕΟΧ και το εθνικό δίκαιο και πρακτική”.»
                                 
                              
                  
         
            Άρθρο 2
            Τα κείμενα της οδηγίας (ΕΕ) 2016/943 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 30 Μαρτίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 29 Μαρτίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 157 της 15.6.2016, σ. 1.
         
            (*1)  Έχουν αναφερθεί συνταγματικές απαιτήσεις.